Előterjesztő: dr. Horváth Klára polgármester

Előterjesztést készítette: Kovács Katalin pénzügyi csoportvezető

Előzetesen tárgyalja: Pénzügyi és Településfejlesztési Bizottság

Mellékletek:

* 1. melléklet – rendelet-tervezet és mellékletei (19 db)

Elfogadás módja: minősített többség

Tárgykört rendező jogszabályok:

* Magyarország 2024. évi központi költségvetéséről szóló 2023. évi LV. törvény,
* az államháztartásról szóló 2011. évi CXCV. törvény
* az államháztartásról szóló törvény végrehajtásáról szóló 368/2011.(XII.31.) Kormányrendelet
* az államháztartás számviteléről szóló 4/2013.(I.11.) Kormányrendelet

**ELŐTERJESZTÉS**

**Bábolna Város Önkormányzata 2024. évi zárszámadásról**

**Tisztelt Képviselő-testület!**

**Tisztelt Pénzügyi és Településfejlesztési Bizottság!**

Bábolna Város Önkormányzata a Magyarország 2024. évi központi költségvetéséről szóló a 2023. évi LV. törvény alapján elfogadott költségvetése szerint elsősorban az intézmények zavartalan működtetésére és a takarékos gazdálkodásra törekedett. A kötelező feladatokon túl az önként vállalt feladatait is jó színvonalon kívánta teljesíteni. Az előző évek gazdálkodásának eredményeként a költségvetésben 1.019.254.772 Ft módosított maradvány került tervezésre, amely a fejlesztések megvalósításához biztosított forrást.

A költségvetés összeállításakor az önkormányzat költségvetési mérlege 3.867.587.101 Ft bevételi és kiadási előirányzatot mutatott.

*A 2024. évi költségvetési beszámoló mérlegét a rendelet-tervezet 1. és 4. mellékletében részletezzük.*

Bábolna Város Önkormányzata a 2024. évet 6.581.610.050 Ft bevételi és 6.109.589.770 Ft kiadási főösszeggel zárta.

Az Áht. 102. § (3) bekezdése előírja, hogy zárszámadáskor a költségvetési év terv- és tényadatain felül az előző évi tény adatokat is be kell mutatni. Ennek a jogszabályi előírásnak az alábbiak szerint teszünk eleget:

adatok forintban

|  |  |  |  |  |  |  |  |
| --- | --- | --- | --- | --- | --- | --- | --- |
| **Bevétel** | | | | **Kiadás** | | | |
| *jogcím* | *2023. évi tény* | *2024. évi terv* | *2024. évi tény* | *jogcím* | *2023. évi tény* | *2024. évi terv* | *2024. évi tény* |
| működési célú támogatások államháztartáson belülről | 469.681.075 | 480.777.174 | 480.777.174 | személyi juttatások | 418.963.615 | 509.673.281 | 507.045.066 |
| felhalmozási célú támogatások államháztartáson belülről | 369.840.019 | 25.424.245 | 25.424.245 | munkaadót terhelő járulékok,  szoc.hó | 50.889.044 | 60.525.755 | 60.061.406 |
| közhatalmi bevételek | 1.449.193.848 | 1.464.990.381 | 1.217.367.560 | dologi kiadások | 933.532.827 | 1.034.409.369 | 962.875.606 |
| működési bevételek | 185.388.071 | 251.397.730 | 241.055.451 | ellátottak juttatásai | 11.369.820 | 13.000.000 | 12.198.787 |
| felhalmozási bevételek | 49.890.000 | 243.425.502 | 243.425.502 | egyéb működési célú kiadások | 409.660.576 | 329.325.650 | 329.324.844 |
| működési célú átvett pénzeszközök | 4.985.725 | 21.347.300 | 21.347.300 | beruházások | 419.775.959 | 491.461.237 | 428.090.485 |
| felhalmozási célú átvett pénzeszközök | 380.549 | 224.991 | 224.991 | felújítások | 57.966.381 | 265.459.841 | 136.700.531 |
|  |  |  |  | egyéb felhalmozási célú kiadások | 16.478.126 | 36.234.240 | 33.234.240 |
| ***költségvetési bevétel*** | ***2.529.359.287*** | ***2.487.687.323*** | ***2.225.436.498*** | ***költségvetési kiadás*** | ***2.318.636.348*** | ***3.387.533.679*** | ***2.653.262.574*** |
| maradvány | 918.057.954 | 1.019.254.772 | 1.019.254.772 |  |  |  |  |
| hitelfelvétel | 0 | 0 | 0 | hiteltörlesztés | 110.000.000 | 120.000.000 | 120.000.000 |
| megelőlegezések | 21.139.503 | 66.130.363 | 66.130.363 | megelőlegezések visszafizetése | 20.665.624 | 65.538.779 | 65.538.779 |
| lekötött betét megszüntetése | 1.500.000.000 | 2.600.000.000 | 2.600.000.000 | lekötött betét elhelyezése | 1.500.000.000 | 2.600.000.000 | 2.600.000.000 |
| irányítószervi támogatás | 538.148.106 | 670.788.417 | 670.788.417 | irányítószervi támogatás | 538.148.106 | 670.788.417 | 670.788.417 |
| **bevételek mindösszesen** | **5.506.704.850** | **6.843.860.875** | **6.581.610.050** | **kiadások mindösszesen** | **4.487.450.078** | **6.843.860.875** | **6.109.589.770** |

***BEVÉTELEK***

***A bevételek alakulását a rendelet-tervezet 2. melléklete szemlélteti.***

1./ 2024. évben ***működési célú támogatások*** keretében állami forrásból 480.777.174 Ft érkezett. Az óvoda-működtetés, a szociális feladatok ellátása, a gyermekétkeztetés és az egyes önkormányzati feladatok finanszírozásához 454.711.777 Ft érkezett a számlánkra. A Rába-Duna-Vág Korlátolt Felelősségű Európai Területi Együttműködési Csoportosulás a HUSK SPF/2301/3.2/200 számú projekt keretén belül 5.368.858 Ft támogatást utalt Bábolna Város Önkormányzat részére. A nyári diákmunka támogatásához a Magyar Államkincstártól 200.100 Ft támogatást kaptunk.

Bana Község Önkormányzata 16.313.661 Ft-os támogatásával járult hozzá a Közös Önkormányzati Hivatal működéséhez.

A Nemzeti Választási Iroda az EPON – Európai Parlament tagjainak, valamint a helyi önkormányzati képviselők és polgármesterek, továbbá a nemzetiségi önkormányzati képviselők közös eljárásában, 2024.06.09. napján lebonyolított választás lebonyolításához 4.182.778 Ft támogatásban részesültünk.

*2./****Felhalmozási célú támogatást*** állami forrásból a jelzett időszakban 25.524.245 Ft összegben kaptunk. Ebből a TOP-PLUSZ-3.3.2-21-KO1-2022-00001-Az egészségügyi alapellátás fejlesztése Bábolnán elnevezésű projektre 15.950.691 Ft önerőt biztosítottunk.

A TOP-PLUSZ-1.2.1-21KO1-2022-00058 számú Bábolna város csapadékvíz elvezetés fejlesztése II. szakasz projekt időközi elszámolásából származó bevétel összege 2.476.497 Ft.

A LEADER vp6-19.2.1.-8.-7-21 kódszámú Bakonyalja-Kisalföld kapuja Vidékfejlesztési Egyesület – Közösség célú fejlesztések című felhívás keretein belül – Turizmus fejlesztése Bábolnán- 6.997.057 Ft támogatásban részesültünk.

A Bábolnai Alapszolgáltatási Központ a Bábolnai Szenior Örömtánc Csoport működétetéséhez 100.000 Ft támogatásban részesült a Komárom-Esztergom Vármegyei Önkormányzattól.

2./ Az önkormányzat számára ebben az évben is **a *közhatalmi bevételek*** jelentették a legnagyobb bevételi forrást, összesen 1.217.367.560 Ft bevétellel számolhattunk 2024-ben. Iparűzési adóként 1.052.676.562 Ft, építményadóként 132.366.723 Ft, telekadóként 26.683.598 Ft, magánszemélyek kommunális adójaként 4.547.559 Ft került befizetésre. Egyéb közhatalmi bevételek – talajterhelési díj, szabálysértési és közigazgatási bírság, késedelmi és önellenőrzési pótlék - befolyt összege 1.091.228 Ft. Egyéb áruhasználati és szolgáltatási adók jogcímen 1.890 Ft bevétel keletkezett.

A település lakói éltek azzal a lehetőséggel, hogy meghatározott szűrővizsgálatokon való részvétel adómentességet biztosít számukra a magánszemélyek kommunális adójának megfizetése alól. Az adócsoport 509 esetben állapított meg mentességet, ami 2.799.500 Ft összegű adóelengedéssel járt. Tüdőszűrésen 301, vastagbél szűrővizsgálaton 31, nőgyógyászati vizsgálaton 71, mammográfiás vizsgálaton 43, prosztata vizsgálaton 34, belgyógyászati vizsgálaton 29 lakos vett részt.

*3./* ***Működési bevételből*** - ami a térítési díjbevételekből, bérleti díjakból, szolgáltatások ellenértékéből (zöldhulladék elszállítás, közüzemi díjak tovább számlázása, családi események megtartása), lakbér bevételekből, kártérítésekből, pénzintézeti kamatbevételből, biztosítótól kapott kártérítésből, valamint az ÁFA bevételekből 241.055.451 Ft származott.

***4./ Felhalmozási bevétel*** *címén 2024. évben* 243.425.502 Ft folyt be.

A fenti összeg az alábbi tárgyi eszköz értékesítéséből származó bevételekből tevődik össze:

* MRF-330 forgalmi rendszámú gépjármű értékesítés 4.881.890 Ft
* UED-305 forgalmi rendszámú gépjármű értékesítés 1.102.362 Ft
* YEX-573 forgalmi rendszámú utánfutó értékesítés 196.850 Ft
* Magyar Falu program kertében beszerzett kommunális gépek

értékesítés 5.230.000 Ft

* képviselői és bizottsági tagok részére notebook értékesítés 450.000 Ft
* ingatlanok értékesítése (10/52 hrsz, 123/18 hrsz, 123/21 hrsz,

123/22 hrsz, 123/23 hrsz, 938/3 hrsz, 938/4 hrsz, 973/42 hrsz) 231.564.400 Ft

*5****./ Működési célú átvett pénzeszközként*** 17.061.575 Ft összeggel gazdálkodhattunk.

A Százszorszép Óvoda és Bölcsőde intézmény esetében 205.000 Ft bevétel realizálódott: elektronikai hulladékgyűjtéshez kapcsolódó támogatás összege 20.000 Ft, OSI Food Solutions Hungary Kft. által a jótékonysági bál lebonyolításához nyújtott támogatás összege 50.000 Ft, a Bábolnáért Közhasznú Közalapítványtól kapott támogatás összege 135.000 Ft.

Bábolna Város Önkormányzatánál a befolyt működési célú átvett pénzeszközök összege 16.219.575 Ft volt. Jogcímenkénti részletezése a következő

* kamatmentes kölcsön visszatérülése 20.000 Ft
* a Bábolnai Sport Egyesület részére nyújtott

visszatérítendő támogatás visszatérülése 5.500.000 Ft

* Gallovet Kft. által nyújtott támogatás kukoricafesztivál

lebonyolításához 5.000 Ft

* Pannon Szélerőmű Kft. által nyújtott támogatás 8.857.875 Ft
* Bethlen Gábor Alapkezelő Kft. által az Óvodások

hagyomány őrző találkozójának lebonyolításához nyújtott

támogatás összege 1.836.700 Ft

A Bábolnai Alapszolgáltatási Központ a nyugdíjasok Parádfürdői kirándulásához a Bábolnáért Közhasznú Közalapítványtól 637.000 Ft-ban részesült.

Az előző években nyújtott *felhalmozási célú átvett pénzeszközök rovaton a vissza térítendő kölcsönből* 224.991 Ft-ot fizettek vissza a támogatottak.

*6./* ***A finanszírozási bevételek*** *összege 2024. évben 4.356.173.552 Ft volt.*

A bevételi jogcím részletezése:

*A Magyar Államkincstár* - jogszabályi előírások szerint - a nettó finanszírozás keretében folyósított állami támogatás megelőlegezéseként 2024. évben 66.130.363 Ft-ot folyósított az Önkormányzat részére.

*Maradványként* 1.091.663.867 Ft került tervezésre, ami a 2023. évi maradvány korrekciójaként 1.019.254.772 Ft-ra változott.

*Az irányítószervi támogatás összege* 670.788.417 Ft volt, amely az intézmények finanszírozását tartalmazza.

*Lekötött bankbetét megszüntetése* 2024. éven 2.600.000.000 Ft összegben történt.

***KIADÁSOK***

***A kiadások alakulását a rendelet-tervezet 3. melléklete mutatja be.***

1./ 2024. évben a kiadások főösszege 6.109.589.770 Ft volt. A ***működési kiadások*** összege 2.055.237.318 Ft, melyből a személyi juttatások aránya 25 %, összege 507.045.066 Ft. Ehhez 60.061.406 Ft összegű járulékfizetési kötelezettség társult, ami a működési kiadások

3 %-a. A dologi kiadásokra fordított összeg 962.875.606 Ft volt.

*Önkormányzatok befizetései* jogcímen 329.324.844 Ft került kifizetésre. A kifizetési jogcímek részletezése:

* Bábolna Város Önkormányzatánál a 2024. évi szolidaritási hozzájárulás 307.552.650 Ft
* a TOP PLUSZ-1.2.1-21-KO1-2022-00058 Bábolna város csapadékvíz elvezetés fejlesztése II. szakasz projekttel kapcsolatban visszafizetett 6.800.000 Ft. Ez az összeg a KEM Kft. projektbe történő belépéshez szükséges támogatás, amely az ITVT elkészítésének költségét és a Projektmenedzsment díjazását fedezi.
* a 2023. évi pénzügyi beszámoló rendezéséhez kapcsolódó állami támogatás visszafizetési és ügyleti kamat fizetési kötelezettség összege 14.972.194 Ft.

*Az egyéb működési célú támogatás államháztartáson belül* összege 2.267.709 Ft volt. Ebből 350.000 Ft Bursa ösztöndíjra kifizetett támogatás, a fennmaradó 1.917.609 Ft a Komárom és Környéke Önkormányzati Társulás részére kifizetett támogatás.

*Működési célú visszatérítendő támogatások címén* 7.000.000 Ft került kifizetésre Bábolnai Sport Egyesület részére, a LEADER pályázat keretében beszerzésre kerülő GIANNI FERRARI GTR 200 professzionális fűnyíró megvásárlásához.

*Egyéb működési célú támogatás címén államháztartáson kívülr****e*** 174.464.000 Ft-ot utaltunk át Az adott támogatások részletezését összegszerűen a 14. melléklet tartalmazza.

Az *ellátottak pénzbeli juttatásai* címén a segélykeretből 12.198.787 Ft összegű támogatással segítette az önkormányzat a rászorulókat. Életkezdési támogatás jogcímen 1.200.000 Ft, rendkívüli települési támogatás jogcímen 10.759.663 Ft, köztemetés jogcímen 239.124 Ft került kifizetésre.

*2./* ***Beruházásokra*** a beszámolási időszakban Bábolna Város Önkormányzata és az irányítása alatt álló költségvetési szervek 428.090.485 Ft-ot fordítottak.

A fejlesztési kiadások tételes felsorolását a 3. melléklet tartalmazza.

Az egyéb tárgyi eszközök (3. melléklet 14. sor) beszerzésének részletezése intézményenként:

*Bábolna Város Önkormányzata*

A beruházásra fordított összeg 416.251.500 Ft volt.

Az egyéb tárgyi eszközök között a következő beszerzések lettek elszámolva, melyeknek együttes összege 75.846.577 Ft:

* Egészségügyi Központ eszközbeszerzés 36.694.187 Ft
* Ford Transit gépjármű vásárlás 10.477.500 Ft
* frekvenciaváltó, szivattyú beszerzés K52 termálkút 2.681.237 Ft
* Suzuki SX4 S-Cross gépjármű beszerzés 6.390.000 Ft
* karácsonyi díszvilágítás – Szabadidő parkban 12.764.262 Ft
* fűnyíró, konvekor, rotikom mini, hulladékgyűjtők, padok, 6.839.391 Ft

klíma szerelés Általános Iskolába, kávéfőző

*A Bábolnai Közös Önkormányzati Hivatal* intézménynél klíma telepítésre, irodai szék beszerzésére, mikrohullámú sütő vásárlására, illetve az anyakönyvvezetői iroda bútorzatának cseréjére került sor 2.168.556 Ft összegben.

A *Bábolnai Százszorszép óvoda és Bölcsőde* intézménynél bölcsődei bútorzat, kerti tároló, vasaló, vízadagoló, komposztáló, szőnyegek, székek, zsúr és tálalókocsi, kávéfőző, mosógép, mikrohullámú sütő, gyermek székek, porszívó, asztal, klíma került beszerzésre 4.704.481 Ft értékben.

A *Bábolnai Alapszolgáltatási Központnál* fotel, irodai székek, műanyag székek, hűtőszekrények, ételszállító badella, könyvespolc, kávéfőző, szendvicssütő, vezetékes telefon, nagyüzemi konzervnyitó, asztal, előszobafal került beszerzésre 3.952.581 Ft összegben.

*A Bábolna Városi Könyvtár, Művelődési és Sportközpont* intézmény esetében a beruházási kiadás összege 1.013.367 Ft volt 2024. évben. Könyvtári könyvek, könyvespolcok kerültek beszerzésre.

A fejlesztési kiadások tételes felsorolását a 3. melléklet tartalmazza.

*3./ Felújításokra* 136.700.531 Ft-ot költöttünk. A munkálatok tételes felsorolását a 3. mellélet tartalmazza.

*4./ Egyéb felhalmozási célú kiadások összege* 2024. évben 33.234.240 Ft volt.

Ebből a TOP-PLUSZ-3.3.2-21-KO1-2022-00001-Az egészségügyi alapellátás fejlesztése Bábolnán elnevezésű projektre 15.950.691 Ft önerőt biztosítottunk.

A Bábolna Televízió Nonprofit Kft. részére 783.549 Ft fejlesztési célú támogatást biztosítottunk 2024. évben.

A Bábolna Energiaközösség Nonprofit Kft. részére 5.500.000 Ft támogatás került kifizetésre, mely a törzstőke visszapótlás összegét is tartalmazza.

A Bábolnai Római Katolikus Egyház részére 11.000.000 Ft fejlesztési célú támogatást folyósítottunk a Katolikus templom felújítási munkálataira.

*5./ A finanszírozási kiadások összege 3.456.327.196 Ft*.

A Kincstár a 2024. évi megelőlegezések összegét elszámolta, ezen a jogcímen 65.538.779 Ft került kifizetésre.

Az intézményeknek nyújtott támogatás összege 670.788.417 Ft volt.

A pénzeszközök lekötött betétként való elhelyezése 2024. évben 2.600.000.000 Ft összegen realizálódott.

Bábolna Város Önkormányzata által a Takarékbank Zrt.-vel kötött OB43HB19418000 hiteliktatószámú szerződés szerint 2024. évben 120.000.000 Ft hitel/tőke törlesztés vált esedékessé.

A beszámolási időszakban önkormányzatunk *cél- és címzett támogatást* nem kapott.

*A maradvány összegéről a rendelet-tervezet 6. melléklete rendelkezik.*

2024. évre meghatározott maradvány összege 472.020.280 Ft, melyből 25.230.159 Ft kötelezettséggel terhelt maradvány.

*Ez a költségvetési évben esedékes kötelezettségek összege*, amely tartalmazza a közüzemi díjak, egyéb szolgáltatások, beruházások valamint az ezekhez kapcsolódó előzetesen felszámított ÁFA fizetési kötelezettséget.

Az Önkormányzat alaptevékenységének szabad maradványa 446.790.121 Ft.

*Az önkormányzat több éves kihatással járó kötelezettségeit az előterjesztés 12. számú melléklete mutatja.*

Bábolna Város Önkormányzata által a Takarékbank Zrt.-vel kötött OB43HB19418000 iktatószámú hitelszerződés szerint, éven túli futamidejű kölcsönszerződésünk van érvényben, melynek lejárata: 2030. év szeptember hó 30. nap.

*Az előterjesztés 16. melléklete alapján vizsgálható az önkormányzati vagyon változása.*

Az önkormányzat vagyonának módosulását az önkormányzat összevont mérlege mutatja, ami az év során 9.246.501.843 Ft-ról 8.354.950.972 Ft-ra csökkent.

A **befektetett eszközök** esetében 264.906.155 Ft-os csökkenés figyelhető meg,

Az immateriális javak és tárgyi eszközös részletes kimutatását a 7.1., 7.2., 7.3., 7.4. és a 7.5 mellékletek tartalmazzák.

A befektetett pénzügyi eszközök között a Bábolna Városgazda Szolgáltató Kft. jegyzett tőke összege 1.689.870.000 Ft, a Bábolnai Televízió Nonprofit Kft. jegyzett tőke összege 3.000.000 Ft, az ÉDV Zrt. részvény összege 23.200 Ft és a Bábolna Energiaközösség Nonprofit Kft. törzstőke összege 2.880.000 Ft került kimutatása.

A forgóeszközök között az élelmiszerkészletet tartjuk nyilván, az állomány 988.055 Ft-ról 969.411 Ft-ra csökkent.

A pénzeszközök állománya 1.091.904.516 Ft-ról 475.619.319 Ft-ra csökkent.

A **követelések** állománya 501.242.876 Ft-ról 505.299.086 Ft-ra emelkedett. Az adott előlegek állománya 369.999 Ft, a MÁK által megállapított forgótőke összege 125.000 Ft.

A közhatalmi bevételekre vonatkozó követelés állománya költségvetési évben 3.690.317 Ft, költségvetési évet követően 492.854.051 Ft.

A működési bevételek követelés állománya (szolgáltatások ellenértéke és a hozzá kapcsolódó áfa) költségvetési évben 6.468.024 Ft.

Működési célú átvett pénzeszközök állománya költségvetési évben 1.500.000 Ft.

A felhalmozási célú átvett pénzeszközök követelés költségvetési évben 16.666 Ft, költségvetési évet követő állománya 275.029 Ft.

Az egyéb sajátos eszközoldali elszámolások összege 385.789 Ft-ról -14.011.296 Ft-ra változott, amely kiszámlázott áfa illetve a fizetendő áfa különbözetének összegét mutatja.

A forrás oldalon a saját tőke összege 828.516.572 Ft-tal csökkent, amit a mérleg szerinti eredmény befolyásol.

A **kötelezettségek állománya 936.972.041 Ft-ról 890.551.385 Ft-ra csökkent.**

*A költségvetési évben esedékes kötelezettségek összege 25.230.159 Ft*, amely tartalmazza

a közüzemi díjak, egyéb szolgáltatások, beruházások valamint az ezekhez kapcsolódó előzetesen felszámított ÁFA fizetési kötelezettséget.

*A költségvetési évet követően esedékes kötelezettségek összege 861.227.188* Ft. Ebből 720.000.000 Ft a hosszú fejlesztési célú hitelhez kapcsolódó fizetési kötelezettség, 16.021.499 Ft az államháztaratáson belüli megelőlegezések visszafizetési kötelezettsége, a közüzemi díjak, egyéb szolgáltatások, beruházások és a hozzájuk kapcsolódó áfa fizetési kötelezettsége 125.205.689 Ft.

*A kötelezettség jellegű sajátos elszámolások állománya 4.094.038* Ft, mely a kapott előlegek összegét tartalmazza. Ebből egyéb kapott előleg 4.051.247 Ft, ajánlati biztosíték 4.042.250 Ft, más szervet megillető bevétel 42.791 Ft.

***A passzív időbeli elhatárolások mérlegsoron kimutatott 1.825.104.657 Ft-os állománya 1.808.491.014 Ft-ra csökkent.*** Ezen belül a halasztott eredményszemléletű bevétel 1.749.968.575 Ft, amely a pályázatok elszámolásából eredő kötelezettség csökkenés együttes összege.

A költségek, ráfordítások passzív időbeli elhatárolása mérlegsor állománya 58.522.439 Ft, amely a december havi bérek és járulékai.

**Előzetes hatásvizsgálat:**

A jogalkotásról szóló 2010. évi CXXX. törvény (Jat.) 17. §-18. §-ai előzetes hatásvizsgálatot és indokolási kötelezettséget írnak elő. A hatásvizsgálat során vizsgálni kell

1. a tervezett jogszabály valamennyi jelentősnek ítélt hatását, különösen
   1. társadalmi, gazdasági, költségvetési hatásait,
   2. környezeti és egészségi következményeit,
   3. adminisztratív terheket befolyásoló hatásait, valamint
2. a jogszabály megalkotásának szükségességét, a jogalkotás elmaradásának várható következményeit, és
3. a jogszabály alkalmazásához szükséges személyi, szervezeti, tárgyi és pénzügyi feltételeket.

|  |  |  |
| --- | --- | --- |
| *1. A tervezett jogszabály valamennyi jelentősnek ítélt hatása* | | |
| a. társadalmi, gazdasági, költségvetési hatás | b. környezeti és egészségi következmény | c. adminisztratív terheket befolyásoló hatás |
| * társadalmi hatás: a költségvetési rendeletben megfogalmazottak szerint * gazdasági hatás: a költségvetési rendeletben megfogalmazottak szerint * költségvetési hatás: a módosítás hatással van a 2024. évi költségvetésre, növeli azt. | * környezeti következmény: a gázleválasztó megépülésével az intézmények földgázfogyasztása csökken * egészségi következmény: a szabadidőpark lehetőséget biztosít a sportolásra, az egészséges életmódra | - nem növeli az adminisztrációt |
| *2. A jogszabály megalkotásának szükségességét, a jogalkotás elmaradásának várható következményeit* | | |
| * jogszabály megalkotásának szükségessége: a módosítás szükséges, mivel azt jogszabály írja elő * a jogalkotás elmaradásának várható következményei: elmaradása esetén a Kormányhivatal írásban észrevételezheti az önkormányzat rendelet-módosítási tevékenységének elmaradását | | |
| *3. Jogszabály alkalmazásához szükséges személyi, szervezeti, tárgyi és pénzügyi feltételek* | | |
| * Az alkalmazáshoz a szükséges személyi, szervezeti, tárgyi, pénzügyi feltétel rendelkezésre áll. | | |

**Tisztelt Képviselő-testület!**

A 2024. évi beszámoló 2.225.436.498 Ft költségvetési bevétellel és 2.653.262.574 Ft költségvetési kiadással számol, amit kiegészítenek a finanszírozási bevételek és kiadások. **Így a beszámoló 6.581.610.050 Ft bevételi és 6.109.589.770 Ft kiadási főösszeggel készült.**

Kérem a zárszámadás áttekintését, véleményezését, elfogadását.

A 2024. évi beszámolóhoz kapcsolódó könyvvizsgálói jelentés a rendelet-tervezet Képviselő-testület elé történő terjesztésekor kerül csatolásra.

Bábolna, 2025. május 12.

**dr. Horváth Klára s.k.**

**polgármester**